Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 17 ก.พ.65
Daily Focus - บล.ฟินันเซีย ไซรัส ประจำวันที่ 17 ก.พ.65
17 ก.พ. 2565

บล.ฟินันเซีย ไซรัส ประเมิน SET Index วันนี้คาดแกว่งตัวกรอบ 1,695-1,708 จุด โดยปัจจัยที่ต้องติดตามยังอยู่ที่สถานการณ์ตึงเครียดในยูเครน และดูว่าจะมีการเจรจาเพื่อให้สถานการณ์ผ่อนคลายหรือไม่ ขณะที่รายงานการประชุม FED เดือน ม.ค. ที่ออกมาเมื่อคืนระบุว่า FED พร้อมที่จะปรับขึ้นดอกเบี้ยเร็วๆ นี้ และพร้อมเริ่มลดขนาดงบดุลอย่างรวดเร็วหากจำเป็น ซึ่งแม้จะสะท้อนให้เห็นการตึงตัวของนโยบายการเงินที่เร็ว แต่ถือว่ายังอยู่ในคาดการณ์และตลาดไม่ได้ตอบรับเชิงลบนัก ส่วนภาคการท่องเที่ยวจะเริ่มฟื้นตัวชัดขึ้นในครึ่งหลังปีนี้ หนุนการเติบโตระยะยาวและหนุนกระแสเงินทุนให้ยังอยู่ในแนวโน้มไหลเข้า กลยุทธ์ยังเน้นลงทุนในหุ้นที่คาดมีกำไรไตรมาส 4/64 แข็งแกร่งและ PER/PBV ไม่สูง
สำหรับหุ้นเด่นวันนี้ : TKS แนะนำ “ซื้อ” ราคาเป้าหมาย 22 บาท คาดกำไรไตรมาส 4/64 เติบโตโดดเด่นตาม SYNEX ที่เป็น High Season ขณะที่ไตรมาส 1/65 คาดยังแข็งแรงต่อเนื่อง และได้ประโยชน์จากมาตรการช้อปดีมีคืนซึ่งผู้บริโภคนิยมซื้อสินค้า IT มากที่สุด ด้านราคาหุ้นที่ปรับลงแรงทำให้ Upside กลับมาเปิดกว้าง และเป็นหุ้น Tech ที่เทรด PER ต่ำเพียง 14 เท่า รวมถึงให้ Dividend Yield เกือบ 4% แนวรับ 15-14.80 บาท แนวต้าน 15.50//16 บาท